**PROIECT DIDACTIC**

**Data:**

**Unitatea de învățământ:**

**Profesori:** Dumitrașcu Daniela și Iuga Anca

**Disciplina:** Limba și literatura română

**Clasa:** a VIII-a

**Unitatea de învățare**: Ce este adevăratul?

**Subiectul:** *Textul epic*

Text-suport: *Pasărea indiană* din vol. *Cercul mincinoşilor,* de Jean-Claude Carrière

**Tipul lecţiei**: mixtă

**Timp alocat:** 50'

**Competenţa generală:**

2. Receptarea textului scris de diverse tipuri

**Competențe specifice**:

2.1. Evaluarea informațiilor și a intențiilor de comunicare din texte literare, nonliterare, continue, discontinue și multimodale

2.3. Argumentarea punctelor de vedere pe marginea a două sau mai multe texte de diverse tipuri, având în vedere posibilitatea unor interpretări multiple

**Obiective operaționale:**

Elevii vor fi capabili:

O1. să identifice trăsăturile unui text epic în textul citit;

O2. să precizeze trăsături ale personajelor și mijloacele de caracterizare

O3. să înțeleagă semnificațiile/ mesajul textului citit

**STRATEGIA DIDACTICĂ:**

**Metode şi procedee didactice:** conversaţia examinatoare, brainstormingul, lectura predictivă, metoda cadranelor, problematizarea, exercițiul

**Forme de organizare a activităţii:** activitate frontală; activitate pe grupe; activitate individuală

**Metode şi tehnici de evaluare:** aprecierea verbală a răspunsurilor, observarea curentă, autoevaluarea, tehnica 3-2-1

**Materiale / mijloace de învăţământ:** flipchart, fișă de lucru, manual, text-suport, fişa de evaluare

**BIBLIOGRAFIE**

1. Emanuela Ilie, *Didactica limbii și literaturii române,* Editura Polirom, Iași, 2021.
2. Alina Pamfil, *Limba și literatura română în gimnaziu*, Editura Paralela 45, Pitești, 2007.
3. Florentina Sâmihăian, *O Didactică a limbii și literaturii române – provocări actuale pentru profesor și elev*,Editura Art, București, 2014.

**Desfășurarea activității**

|  |  |  |  |  |  |  |
| --- | --- | --- | --- | --- | --- | --- |
| **Secvețele instruirii didactice/ durata** | **CREAREA SITUAŢIILOR DE ÎNVĂŢARE** | | **STRATEGII DIDACTICE** | | | **Forme și instrumente de evaluare** |
|  | **Activitatea profesorului** | **Activitatea elevului** | **Metode/ procedee** | **Mijloace de învăţământ** | **Forme de organizare** |  |
| **1. Moment organizatoric**  **1’** | Salutul, notarea absenţelor în catalog. Se asigură climatul necesar bunei desfăşurări a lecţiei. | Elevii se pregătesc pentru începerea orei. |  |  | Activitate frontală |  |
| **2. Verificarea temei 10’** | Verifică modul de efectuare a temei pentru acasă | Citesc rezolvarea temei pentru acasă. | Conversaţia  examinatoare |  | Activitate frontală | Aprecierea verbală a răspunsurilor |
| **3. Captarea atenţiei**  **2’** | Profesorul solicită elevilor să precizeze noțiuni/ cuvinte care le trec prin minte când aud cuvântul *libertate* | Elevii precizează cuvinte/ noțiuni/ expresii. | Brainstorming | Flipchart | Activitate frontală |  |
| **4. Anunţarea temei şi a obiectivelor operaționale**  **1’** | Anunţă elevii că în această lecţie vor discuta despre textul epic.  Prezintă competenţele derivate într-o formă accesibilă elevilor. | Ascultă, apoi notează titlul lecţiei în caiete. | Expunerea |  | Activitate frontală |  |
| **5. Actualizarea**  **cunoştinţelor**  **5`** | Pentru actualizarea noțiunilor despre textul epic, solicită elevilor să completeze o hartă conceptuală. | Completează harta conceptuală cu elementele specifice textului epic. | Harta conceptuală |  | Activitate  frontală | Interevaluarea |
| **6. Dirijarea procesului de consolidare a cunoştinţelor/ de dezvoltare a competenţelor**  **15** | A1. Trăsăturile textului epic (Anexa 1)  Solicită elevilor să citească textul prezentat la videoproiector. După fiecare fragment îi întreabă ce cred că urmează să se întâmple.  Cere elevilor să completeze cadranele cu primele impresii despre textul citit.  Pe baza hărții conceptuale realizate anterior, îi îndrumă pe elevi să exemplifice elementele definitorii ale textului epic utilizând textul citit. | Citesc textul și fac predicții.  Completează cadranele.  Selectează din text exemple pentru trăsăturile textului epic. | Lectura predictivă  Cadranele | Textul-suport  Fișa de lucru | Activitate frontală  Activitate individuală | Aprecierea verbală a răspunsurilor |
| A.2. trăsăturile personajelor și mijloacele de caratcerizare  Pe baza textului citit, le solicită elevilor să identifice câte două trăsături ale personajelor și să precizeze mijloacele de caracterizare. | Identifică trăsăturile personajelor și precizează mijloacele de caracterizare. | Exercițiul | Fișa de lucru | Activitate frontală | Observarea curentă |
| A.3. semnificația/ mesajul textului suport  Adresează elevilor următoarele întrebări: De ce credeţi că singurul „dar” pe care şi-l dorea pasărea este libertatea? Ce a învăţat negustorul din această întâmplare? Dar pasărea? Ce-aţi fi făcut dacă aţi fi fost în locul negustorului? | Participă la discuție și descoperă mesajul/ semnificația fragmentului citit. | Problematiza  rea |  | Activitate frontală | Aprecierea verbală a răspunsurilor |
| **8. Integrarea evaluării de tip formativ**  **5’** | Distribuie elevilor fișa de evaluare. (anexa 2) | Elevii rezolvă fișa de evaluare.  Prezintă răspunsurile. | Tehnica  3-2-1 | Fişa de evaluare | Activitate  individuală | Autoevaluarea |
| **9. Intensificarea procesului de retenţie şi transfer**  **2’** | Comunică elevilor tema pentru acasă: Realizează un text narativ, în cel puțin 150 de cuvinte, în care să prezinți o întâmplare amuzantă la care a participat animalul tău preferat. | Notează tema pentru acasă. | Expunerea  Explicaţia | Fişa de lucru | Activitate frontală |  |
| **10. Evaluarea activităţii didactice**  **2’** | Solicită elevilor să-şi exprime opiniile despre activitate.  Apreciază global şi individual aportul elevilor la lecţie.  Notează elevii cu participare reprezentivă la activitate. | Elevii își exprimă opiniile despre activitate. |  | Fişa de evaluare a activității | Activitate frontală | Aprecierea verbală, prin calificative |

**Anexa 1**

**Fișă de lucru**

Un negustor persan avea într-o colivie o pasăre indiană. Trebuind să facă o călătorie în India, s-a dus la pasăre şi a întrebat-o:

* Vrei sa-ţi aduc un dar?
* Nu, a spus pasărea. Singurul lucru pe care mi-l doresc este libertatea.

- Asta nu se poate.

* Atunci du-te, te rog, în pădurea unde m-am născut, acolo în India, şi spune-le celorlalte păsări că trăiesc într-o colivie.
* Aşa am să fac, a spus negustorul.

După cum făgăduise, s-a dus în jungla indiană, în locul arătat de pasăre, şi a strigat cu putere că pasărea se afla la el acasă, într-o colivie. În acea clipă, ..........

o altă pasăre a căzut fără viaţă la pământ, de pe cea mai înaltă cracă. O fi vreo rudă a păsării mele, şi-a zis în sinea lui negustorul, şi vestea pe care i-am dat-o i-a pricinuit moartea.

Când s-a întors acasă, pasărea a dorit să afle cum fusese călătoria.

- Vai, a spus negustorul, mă tem că-ţi aduc o veste rea. Una dintre rudele tale a căzut la pământ fără suflare când am strigat că te afli închisă într-o colivie.

Nici nu rostise bine negustorul aceste vorbe, că pasărea a căzut şi n-a mai mişcat. Vestea cea rea a ucis-o şi pe ea, şi-a spus negustorul. Îndurerat, a deschis colivia, a luat pasărea şi a pus-o pe pervazul ferestrei, mângâiat de o rază de soare.

Pasărea a înviat pe dată. A dat repede din aripi şi a zburat până la un copac din apropiere. Apoi i-a vorbit astfel negustorului:

* Află de la mine: ceea ce ai crezut că este o veste rea era de fapt una bună. Cu ajutorul tău, pasărea de departe, ruda mea, mi-a arătat cum să scap din colivie. Ceea ce am şi făcut.

Şi pasărea şi-a luat zborul spre răsărit, cântând.

(*Pasărea indiană* în vol. *Cercul mincinoşilor,* de Jean-Claude Carrière)

1. Completează cadranele:

|  |  |
| --- | --- |
| Mi-a plăcut…………………… | Nu mi-a plăcut……….. |
| M-a surprins…………………………. | Textul mi-a amintit de ……………………. |

2. Transcrie din textul dat un reper de timp și un reper de spațiu.

3. Realizează planul simplu de idei.

4. Cine narează întâmplările și ce rol are în cadrul narațiunii: este doar observator sau este și personaj implicat în evenimentele relatate?

5. Menționează personajele care apar în textul citit.

6. Precizează câte două trăsături ale fiecărui personaj. Indică mijlocul de caracterizare și exemplifică fiecare trăsături cu câte un fragment din text.

7. De ce credeţi că singurul „dar” pe care şi-l dorea pasărea este libertatea?

8. Ce a învăţat negustorul din această întâmplare? Dar pasărea?

9. Ce-aţi fi făcut dacă aţi fi fost în locul negustorului?

**Anexa 2**

**Fișă de evaluare**

Completează următoarele enunțuri:

* Trei trăsături ale textului epic sunt:

……………………………………………………………….

……………………………………………………………….

……………………………………………………………….

* Două mijloace de caraterizare ale personajelor sunt:

………………………………………………………………..

………………………………………………………………

* Mesajul textului citit astăzi este:

……………………………………………………………….